id en en ms en en en fr eo en en en id ms ms id ms ms es es en tr es en en sl ms id en en en id en en en id en ms id id id en ms id ms en ms id ms en ms hbs_lat ms id en hu hbs_lat id en id id id en en es es en tr es
#TriviaKomik - Selami Evolusi Seragam DC Trinity Selama 85 Tahun! - BuzzPOP!
KOMIK l TV l FILEM
by Nik Nadzru IskandarSeptember 20, 2019September 20, 2019
“I think a hero is an ordinary individual who finds strength to persevere and endure in spite of overwhelming obstacles…”
Tahun ini syarikat DC Comics menyambut ulangtahunnya yang ke-85 dan artis Nicola Scott menerokai evolusi seragam tiga ikon DC Comics yang utama – Superman, Batman dan Wonder Woman – dengan melukis jenis-jenis seragam yang mereka pernah pakai daripada halaman komik kepada siri televisyen, filem, animasi serta permainan video selama ini. Illustrasi bonus: sejarah kesemua versi seragam Dick Grayson sebagai Robin sehinggalah versi Nightwing zaman sekarang!
Evolusi Seragam SUPERMAN (1938-2019)
Evolusi seragam watak SUPERMAN selama 81 tahun daripada halaman komik Superman #1 (1939) kepada versi siri TV animasi Superman oleh Max Fleischer daripada zaman 1940-an dengan logo S berwarna merah di dalam pentagon berwarna hitam. Versi Max Fleischer ini dan versi daripada komik Kingdom Come rekaan artis tersohor Alex Ross hanyalah dua kali di dalam sejarah Superman yang pentagonnya berwarna hitam.
Juga ditampilkan adalah versi filem Superman (1978) yang pertama kali menampilkan rambut depan berbentuk ‘S’ lakonan legenda Christopher Reeves kepada versi berambut panjang selepas acara Death of Superman pada zaman 1990-an.
Akhir sekali Superman versi zaman moden yang berkolar tanpa cawat merah ikoniknya daripada reboot New 52 (2011) serta reboot DC Rebirth (2016) juga ditampilkan!
Yang peliknya, versi pertama Superman daripada halaman komik Action Comics #1 (Jun 1938) dengan perisai ‘S’ di dadanya tidak disertakan oleh artis Nicola Scott.
Evolusi Seragam BATMAN (1939-2019)
Evolusi seragam watak BATMAN selama 80 tahun daripada versi bertanduk yang asal oleh artis Bob Kane dan penulis Bill Finger di dalam halaman komik Detective Comics #27 (Mei 1939) kepada versi Batman daripada Komik Era Perak (zaman 1960-an) yang mula menonjolkan lambang kelawar Batman di dalam bujur berwarna kuning. Versi ini yang paling popular adalah versi siri TV BATMAN (1966-1968) lakonan Adam West.
Juga ditampilkan adalah seragam Batman versi siri TV animasi Super Friends(1973-1979) dan versi komik The Dark Knight (1986) oleh artis Frank Miller yang tiada bujur kuning – sebaliknya memaparkan lambang kelawar yang besar di dadanya.
Akhir sekali Batman versi zaman moden daripada halaman komik Batman Incorporated #1 (2010-2011) dan reboot DC Rebirth di komik Batman #1 (2016) yang mempunyai logo kelawar hitam bersempadankan warna kuning juga ditampilkan!
Evolusi Seragam WONDER WOMAN (1941-2019)
Evolusi seragam watak WONDER WOMAN selama 78 tahun daripada versi memakai skirt oleh William Moulton Marston di dalam halaman komik All Star Comics #8 (Disember 1941) kepada versi berambut kerinting selepas acara Crisis On Infinite Earths daripada komik Wonder Woman #1 (Februari 1987) lukisan legenda George Perez.
Juga ditampilkan adalah versi reboot New 52 yang memakai çhoker di dalam halaman komik Wonder Woman #1 (2011) dan versi paling moden daripada DC Rebirth yang tampil di dalam halaman komik Wonder Woman #1 (2016).
Yang peliknya artis Nicola Scott memilih untuk tidak melukis Wonder Woman berseragam jaket dan seluar panjang daripada tahun 2010 sempena isu Wonder Woman #600…
Evolusi Seragam NIGHTWING (1940-2019)
Evolusi seragam watak Dick Grayson selama 79 tahun daripada versi ROBIN yang tampil di dalam halaman komik Detective Comics #38 (April 1940) kepada versi NIGHTWING berkolar besar apabila Grayson mengetuai kumpulan Titans di dalam komik Tales of the Teen Titans #44 (Julai 1984). Juga ditampilkan adalah seragam Grayson/Nightwing berwarna merah sempena reboot New 52 dengan komik Nightwing #1 (2011).
Versi Superman, Batman, Wonder Woman dan Robin/Nightwing daripada era manakah yang anda paling minati?
Tagged: 85, Batman, DC Comics, DC Trinity, evolusi, evolution, history, komik, Nicola Scott, Nightwing, robin, sejarah, seragam, suit, Superman, tahun, uniform, Wonder Woman, years
Sebagai seorang peminat tegar komik sejak berumur 11 tahun lagi, isu komik pertama yang mula-mula membakar semangat Nik adalah - The Uncanny X-Men isu #275 (April 1991) - dengan... More by Nik Nadzru Iskandar
RESIDENT EVIL: WELCOME TO RACCOON CITY | Peraduan Premiere & Premiums
Peraduan Tayangan Perdana VENOM LET THERE BE CARNAGE
Pemenang Peraduan Tayangan Perdana DUNE
Peraduan Tayangan Perdana DUNE
Peraduan Barangan Eksklusif THE SUICIDE SQUAD
© 2022 BuzzPOP!. Proudly powered by Newspack by Automattic